આખી ફિલ્મ રઘુના દૃષ્ટિકોણથી કહેવામાં આવી છે, કહોને કે વર્ણવવામાં આવી છે જેથી ફિલ્મની સ્ટોરી થોડી ફાસ્ટ ચાલે. કહેવું પડે કે જે રીતે હિમેશને પોતાની ખૂબીઓની ખબર છે એ જ રીતે તમામ ઍક્ટરની ખામીઓને પણ ધ્યાનમાં રાખીને આગળ વધવામાં આવ્યું છે, જેને લીધે બને છે એવું કે ફિલ્મમાં રહી ગયેલી કચાશ વિશે વાત કરવાનો કોઈ સમય મળતો નથી. માનવું પડે કે હિમેશબાપુની ઍક્ટિંગમાં નિખાર આવી ગયો છે. હિમેશના ફૅન્સને આ ફિલ્મ ગમશે. આ વખતે તો હિમેશે તેના ભાઈબંધ સલમાનની જેમ શર્ટ ઉતારવાનું કામ પણ કર્યું છે.